ddrg/super_eurlex huggingface dataset:
d)

katru bremzi aprīko ar ūdens izsmidzināšanas iekārtu: i) disku bremzes: ūdens izsmidzināšanas iekārtas skice. Izmēri milimetros Diska bremzēm ūdens izsmidzināšanas iekārtas uzstāda šādi: a) ūdeni uz katru bremzi smidzina ar plūsmas ātrumu 15 l/h. Ūdens sadalījums abās rotora pusēs ir vienmērīgs; b) ja rotora virsmai ir aizsargs, smidzinājuma kūli vērš 45° pirms šā vairoga; c) ja smidzinājuma kūli nav iespējams novietot, kā parādīts skicē, vai ja smidzinājuma kūlis atrodas turpat, kur bremzes ventilācijas vai tamlīdzīga atvere, smidzinātāja sprauslu drīkst pavirzīt maksimāli par papildu 90° no uzlikas malas, izmantojot to pašu rādiusu; ii) trumuļa bremzes ar ventilācijas un vaļējām skatatverēm. Ūdens izsmidzināšanas iekārtu uzstāda šādi: a) ūdeni vienlīdzīgi smidzina uz abām trumuļa bremzes mezgla pusēm (uz stacionārās aizmugures plates un uz rotējošā trumuļa) ar plūsmas ātrumu 15 l/h; b) smidzināšanas sprauslas atrodas attālumā, kas vienāds ar divām trešdaļām no attāluma starp rotējošā trumuļa ārējo aploci un riteņa rumbas centru; c) sprauslas atrašanās vieta ir >15o no jebkādām trumuļa aizmugures plates atverēm.
2.2.1.

„Atpakaļatstarojošs marķējuma materiāls” ir virsma vai ierīce, no kuras, kad uz to krīt vērsts apgaismojums, atstarojas relatīvi liela uz to krītošā starojuma daļa.
5.4.2.1.

galvenajiem lukturiem, kas atbilst tikai kreisās puses kustības prasībām, horizontāla bulta, kura vērsta pa labi no novērotāja, kas skatās uz galveno lukturi no priekšas, t.i., uz to ceļa pusi, pa kuru virzās satiksme,
8.2.

Tomēr ierīcei, kas nejauši izvēlēta no sērijveida produkcijas, minimālais un maksimālais izstarotās gaismas stiprums (mērot ar standarta halogēnspuldzi, kā noteikts 7.2. punktā) ir vismaz 80 % no 3. pielikumā noteiktajām minimālajām vērtībām un nepārsniedz 120 % no 3. pielikumā noteiktajām maksimālajām vērtībām.
2.2.

Katra pagrieziena luktura tipa pieteikumam pievieno: 2.2.1. pietiekami sīki izstrādātus rasējumus trīs eksemplāros, lai varētu identificēt pagrieziena luktura tipu, ģeometriski norādot, kurā vietā uz transportlīdzekļa pagrieziena lukturi paredzēts uzstādīt; novērošanas asi, kas testos izmantojama kā atskaites ass (horizontālais leņķis H = 0, vertikālais leņķis V = 0), un punktu, kas minētajos testos izmantojams kā atskaites centrs. Rasējumos jānorāda vieta, kas paredzēta apstiprinājuma numuram un papildu simbolam saistībā ar apstiprinājuma marķējuma apli; 2.2.2. īsu tehnisku aprakstu, kurā, izņemot lukturiem ar nenomaināmiem gaismas avotiem, jo īpaši norāda: a) izmantotās(-o) kvēlspuldzes(-džu) kategoriju vai kategorijas; kvēlspuldzes kategorijai jābūt vienai no tām, kuras ietvertas Noteikumos Nr. 37 un to grozījumu sērijās, kas ir spēkā dienā, kad ir iesniegts tipa apstiprinājuma pieteikums, un/vai b) izmantotā(-o) LED gaismas avota(-u) kategoriju vai kategorijas; šā LED gaismas avota kategorijai jābūt vienai no tām, kuras ietvertas Noteikumos Nr. 128 un to grozījumu sērijās, kas ir spēkā dienā, kad ir iesniegts tipa apstiprinājuma pieteikums, un/vai c) gaismas avota moduļa īpašo identifikācijas kodu; 2.2.3. divus paraugus. Ja ierīces nav identiskas, bet ir simetriskas un piemērotas tam, lai vienu uzstādītu transportlīdzekļa kreisajā pusē un otru labajā pusē, tad abi iesniegtie paraugi var būt identiski un piemēroti uzstādīšanai tikai transportlīdzekļa labajā vai tikai kreisajā pusē.
3.2.

Katra ierīces tipa pieteikumam pievieno: 3.2.1. pietiekami sīki izstrādātus rasējumus trīs eksemplāros, lai varētu identificēt ierīces tipu, ģeometriski norādot, kurā vietā uz transportlīdzekļa ierīci var uzstādīt, novērošanas asi, kas testos izmantojama kā atskaites ass (horizontālais 1eņķis H = 0°, vertikālais 1eņķis V = 0°), un punktu, kas minētajos testos izmantojams kā atskaites centrs; rasējumos norāda vietu, kas paredzēta apstiprinājuma marķējumam un papildu simboliem saistībā ar apstiprinājuma marķējuma apli; 3.2.2. īsu tehnisku aprakstu, kurā, izņemot lukturiem ar nenomaināmiem gaismas avotiem, jo īpaši norāda: a) izmantotās(-o) kvēlspuldzes(-džu) kategoriju vai kategorijas; kvēlspuldzes kategorija ir viena no tām, kuras ietvertas Noteikumos Nr. 37 un to grozījumu sērijās, kas ir spēkā dienā, kad ir iesniegts tipa apstiprinājuma pieteikums, un/vai b) izmantotā(-o) LED gaismas avota(-u) kategoriju vai kategorijas; šā LED gaismas avota kategorija ir viena no tām, kuras ietvertas Noteikumos Nr. 128 un to grozījumu sērijās, kas ir spēkā dienā, kad ir iesniegts tipa apstiprinājuma pieteikums, un/vai c) gaismas avota moduļa īpašo identifikācijas kodu; 3.2.3. divas ierīces.
3.2.

Katram apstiprinājuma pieteikumam pievieno: 3.2.1. rasējumus trīs eksemplāros, kas ir pietiekami detalizēti, lai varētu noteikt bloka tipu un būtu parādīts tā pretskats (ja vajadzīgs, ar informāciju par lēcas veidošanu) un šķērsgriezums; kā arī kvēldiega(-u) un ekrāna(-u) rasējumus mērogā 2:1 gan pretskatā, gan sānskatā; rasējumā jānorāda apstiprinājuma numuram un papildu simboliem paredzētā vieta attiecībā pret apstiprinājuma marķējuma apli; 3.2.2. īsu tehnisko aprakstu; 3.2.3. šādus paraugus: 3.2.3.1. baltu gaismu izstarojoša SB bloka apstiprināšanai – piecus paraugus; 3.2.3.2. krāsainu gaismu izstarojoša SB bloka apstiprināšanai – vienu krāsainas gaismas ierīces paraugu un piecus baltas gaismas ierīces paraugus, kas no iesniegtā tipa atšķiras tikai ar to, ka lēca vai filtrs nav krāsains; 3.2.3.3. ja SB bloki atšķiras tikai ar to, ka tie ir konstruēti, lai izstarotu krāsainu gaismu, salīdzinot ar tipu, kas konstruēts baltas gaismas izstarošanai un kas iepriekš atbildis 6., 7. un 8. punktā minēto testu prasībām, pietiek iesniegt vienu krāsainas gaismas ierīces paraugu, lai veiktu tikai 9. punktā paredzētos testus; 3.2.4. lēcu plastmasas materiāla testēšanai iesniedz: 3.2.4.1. trīspadsmit lēcas; 3.2.4.1.1. sešas no šādām lēcām var aizstāt ar sešiem vismaz 60 × 80 mm lieliem materiāla paraugiem, kuru ārējā virsma ir plakana vai izliekta un vidū ir vismaz 15 × 15 mm liels, samērā plakans laukums (ar vismaz 300 mm liekuma rādiusu); 3.2.4.1.2. katru šādu lēcu vai materiāla paraugu izgatavo, izmantojot metodi, ko paredzēts lietot sērijveida ražošanā; 3.2.4.2. atstarotāju, kam saskaņā ar ražotāja instrukcijām var piemontēt lēcas.
(4) Stikla spuldze ir bez optiskām novirzēm leņķu γ1 un γ2 robežās. Šī prasība attiecas uz visu spuldzes apkārtmēru leņķu γ1 un γ2 robežās un nav jāverificē obskurācijas zonā. (5) Obskurācija sniedzas vismaz līdz spuldzes cilindriskajai daļai visā spuldzes augšpuses apkārtmērā. Turklāt tā sniedzas vismaz līdz plaknei, kas ir paralēla atskaites plaknei vietā, kur γ3 šķērso spuldzes ārējo virsmu (skats B, kā norādīts tehnisko datu lapā H14/1). (6) Spuldzes asu nesakritību attiecībā pret tuvās gaismas kvēldiega asi mēra divās plaknēs, kas ir paralēlas atskaites plaknei, kurā to galu ārpuses projekcija, kas ir vistuvāk atskaites plaknei vai vistālāk no tās, šķērso tuvās gaismas kvēldiega asi. (7) Kvēldiegu nobīdi attiecībā pret atskaites asi mēra tikai A, B un C skatīšanās virzienā, kā norādīts 1. attēlā tehnisko datu lapā H14/1. Punkti, kas jāmēra, ir punkti, kuros to galu ārpuses projekcija, kas ir vistuvāk atskaites plaknei vai vistālāk no tās, šķērso kvēldiega asi.
d)

Ja ir galvenais lukturis ar tuvo gaismu, vienu vai vairākām tālajām gaismām un priekšējo miglas lukturi: i) galveno lukturi darbina šādā ciklā, līdz sasniegts noteiktais darbības laiks: 15 minūtes – ieslēgts galvenās tuvās gaismas spuldzes kvēldiegs vai galvenās tuvās gaismas LED modulis(-ļi); 5 minūtes – ieslēgti visi kvēldiegi un/vai LED moduļi; ii) ja pieteikuma iesniedzējs paziņo, ka galveno lukturi vienlaikus izmanto tikai ar ieslēgtu tuvo gaismu vai tikai ar ieslēgtu tālo gaismu (3), testu veic, ievērojot šo nosacījumu un aktivizējot (2) pēc kārtas galveno tuvo gaismu pusi no laika un tālo gaismu(-as) (vienlaicīgi) pusi no laika, kā noteikts iepriekš 1.1. punktā, tajā pat laikā priekšējo miglas lukturi darbina šādā režīmā: 15 minūtes – izslēgts un 5 minūtes – ieslēgts pusi no laika un kamēr ir ieslēgta tālā gaisma; iii) ja pieteikuma iesniedzējs paziņo, ka galveno lukturi vienlaikus izmanto tikai ar ieslēgtu tuvo gaismu vai tikai ar ieslēgtu priekšējo miglas lukturi (3), testu veic, ievērojot šo nosacījumu un aktivizējot (2) pēc kārtas galveno tuvo gaismu pusi no laika un priekšējo miglas lukturi (vienlaicīgi) pusi no laika, kā noteikts iepriekš 1.1. punktā, tajā pat laikā tālo gaismu darbina šādā režīmā: 15 minūtes – izslēgta un 5 minūtes – ieslēgta pusi no laika un kamēr ir ieslēgta galvenā tuvā gaisma; iv) ja pieteikuma iesniedzējs paziņo, ka galveno lukturi vienlaikus izmanto tikai ar ieslēgtu tuvo gaismu vai tikai ar ieslēgtu tālo gaismu (3) vai tikai ar ieslēgtu priekšējo miglas lukturi (3), testu veic, ievērojot šo nosacījumu un aktivizējot (2) pēc kārtas galveno tuvo gaismu vienu trešdaļu laika, tālo gaismu – vienu trešdaļu laika un priekšējo miglas lukturi – vienu trešdaļu laika, kā noteikts iepriekš 1.1. punktā,
(OFF) (izslēgta)

3.

Aizdedzes slēdzis

Vadības ierīce

Ierīce, kas ļauj darbināt dzinēju un var arī atļaut darboties citām transportlīdzekļa elektriskajām sistēmām
6.1.4.4.

Īpašas OBD prasības un testi “galvenās–pakārtotās” sistēmas modifikācijas sistēmai: 6.1.4.4.1. Neatkarīgi no 6.1.4.3. punkta prasībām “galvenā–pakārtotā” modifikācijas sistēma atbilst šādām prasībām: a) benzīna ECU saglabājas aktivizētā stāvoklī dzinēja vadībai gan benzīna, gan SNG režīmā; b) darbības ar benzīnu laikā benzīna OBD turpina darboties kā vienīgā transportlīdzekļa iebūvētā diagnosticēšanas sistēma; c) darbības ar SNG laikā benzīna OBD turpina uzraudzīt oriģinālās ar emisijām saistītās sastāvdaļas, izņemot tās, kuras netiek izmantotas; d) darbības ar SNG laikā SNG ECU uzrauga tikai SNG ar emisijām saistītās sastāvdaļas, kā arī to elektriskos savienojumus. 6.1.4.4.2. Neatkarīgi no 6.1.4.3. punkta prasībām SNG modifikācijas sistēmu iesniedz šādu testu veikšanai, kurus, ja tie ir I tipa testi, veic saskaņā ar Noteikumiem Nr. 83 (9). 6.1.4.4.2.1. Cilmes transportlīdzeklim, kas aprīkots ar SNG modifikācijas sistēmu, veic šādus testus: a) SNG ECU darbojas benzīna ECU vadībā attiecībā uz degvielas stratēģijām (piemēram, iesmidzināšana). To var pierādīt ar uzraudzības (diagnostikas) programmu, ja tiek modificēts viena benzīna sistēmas sensora signāls, kas ietekmē iesmidzināšanas laiku; b) I tipa testa ar benzīnu laikā oriģinālais nepareizas darbības indikators (MI) ieslēdzas, ja tiek elektriski atvienota jebkāda oriģinālā ar emisijām saistītā sastāvdaļa; c) I tipa testa ar SNG laikā oriģinālais MI ieslēdzas, ja tiek elektriski atvienota jebkāda oriģinālā ar emisijām saistītā sastāvdaļa, kas tiek izmantota darbības ar SNG laikā. 6.1.4.4.2.2. Cilmes transportlīdzeklim(-ļiem), kas aprīkots(-i) ar SNG modifikācijas sistēmu, tikai darbības ar SNG režīmā veic šādus testus: a) I tipa testa laikā vienas SNG ar emisijām saistītas sastāvdaļas elektriska atslēgšana; b) I tipa testa laikā vienas SNG ar emisijām saistītas sastāvdaļas aizstāšana ar nolietotu vai bojātu sastāvdaļu vai šādas kļūmes elektroniska imitēšana. Pie jebkura no iepriekš minētajiem stāvokļiem pirms testa pabeigšanas ieslēdzas oriģinālais MI vai notiek automātiska pārslēgšanās no SNG režīma uz benzīna režīmu. 6.1.4.4.2.3. Kļūdu kodi SNG ar emisijām saistītu sastāvdaļu darbības un to elektrisko savienojumu traucējumu dēļ tiek saglabāti SNG ECU. 6.1.4.4.2.4. Sistēmas ražotājs sniedz īpašus norādījumus, kā nolasīt SNG kļūdu kodus, kas minēti 6.1.4.4.2.3. punktā.
3.3.

Dzinēja ieplūdes gaisa (apkārtējā gaisa) temperatūru mērī robežās līdz 0,15 m augšpus gaisa attīrītāja ieejas punkta vai, ja neizmanto gaisa attīrītāju, robežās līdz 0,15 m no gaisa padeves piltuves. Termometram vai termopārim nodrošina aizsardzību no izstarotā siltuma un novieto tieši gaisa plūsmā. Tam nodrošina aizsardzību arī no saskares ar degvielu. Mērījumus veic pietiekami daudzās vietās, lai iegūtu raksturīgu vidējo ieplūdes temperatūru.
4.1.3.

Linearitāte. Tā robežlīnijas daļa, ko izmanto vertikālai regulēšanai, ir horizontāla no V-V līnijas 3°L līdz 3°R. Šo prasību uzskata par izpildītu, ja liekuma punktu vertikālais stāvoklis saskaņā ar 3.2. punktu 3° pa kreisi un pa labi no V-V līnijas neatšķiras no nominālās pozīcijas uz V-V līnijas par vairāk nekā 0,2° B klases galvenajiem lukturiem un par vairāk nekā 0,3° A, C, D un E klases galvenajiem lukturiem.
“16.2

Pakaļējās drošības konstrukcijas platums nevienā punktā nedrīkst pārsniegt pakaļējās ass platumu, ko mēra riteņu visattālākajos punktos, izņemot riepu izliekumu pie pašas zemes, PDK katrā pusē nedrīkst būt īsāka par pakaļējo asi vairāk nekā 100 mm. Ja konstrukciju ietver vai aptver transportlīdzekļa virsbūve, kas pati platumā pārsniedz pakaļējās ass platumu, prasību, ka PDK platums nedrīkst pārsniegt pakaļējās ass platumu, nepiemēro. Tomēr tādu O1 un O2 kategorijas transportlīdzekļu gadījumā, kuru riepas ir izvirzītas vairāk kā pusi no to platuma ārpus virsbūves (izņemot dubļu sargus) vai ārpus šasijas (ja nav virsbūves), pakaļējās drošības konstrukcijas platums abās pusēs ir ne mazāks par 100 mm, atskaitot no attāluma, ko mēra starp riepu iekšējiem punktiem (izņemot riepu izliekumu pie pašas zemes). Ja ir vairākas pakaļējās asis, tad ņem platākās pakaļējās ass platumu. Papildus pārbauda un tipa apstiprinājuma paziņojuma veidlapā norāda 5. pielikuma 3.1.2. un 3.1.3. punkta prasības attiecībā uz testa spēku pielikšanas punktu attālumu no pakaļējo riteņu ārējām malām (1. pielikuma 7. punkts).”
3.2.1.

no sāniem (no labā un no kreisā sāna);
5.1.1.

to būtu nepieciešams izslēgt, lai transportlīdzekli varētu stūrēt vai ar to braukt, vai to virzīt taisni uz priekšu;
1.5.

Pēc ražotāja pieprasījuma un saskaņojot to ar tehnisko dienestu, kā arī nolīguma puses tipa apstiprināšanas iestādi, apstiprinājumu uz sāniem vērstiem sēdekļiem drīkst piešķirt M3 (III vai B klase) kategorijas transportlīdzekļiem, kuru tehniski pieļaujamā maksimālā pilnā masa pārsniedz 10 tonnas, ja šie uz sāniem vērstie sēdekļi ir sagrupēti transportlīdzekļa aizmugurē un veido integrētu salonu ar līdz 10 sēdekļiem. Šādus uz sāniem vērstus sēdekļus aprīko vismaz ar pagalvjiem un divpunktu drošības jostām ar spriegotāju, kuru tips ir apstiprināts saskaņā ar Noteikumiem Nr. 16. Turklāt drošības jostu stiprinājumu vietas atbilst Noteikumos Nr. 14 noteiktajām prasībām attiecībā uz izmēriem un izturību. Tomēr ņem vērā, ka sēdeklis ir vērsts uz sāniem, nevis uz priekšu un ka testu un pārbaudes, pamatojoties uz to, neatceļ. Paziņojumā (2. pielikums) iekļauj piezīmi, kurā norāda, ka uz sāniem vērsti sēdekļi ir atļauti saskaņā ar šo punktu. Šādus apstiprinājumus vairs nepiešķir no 2014. gada 1. novembra vai no dienas, kad pieņem vienotus noteikumus par uz sāniem vērstu sēdekļu testiem (t. i., šos noteikumus), kā arī noteikumus par šādiem sēdekļiem attiecībā uz drošības jostu stiprināšanas vietām (t. i., Noteikumus Nr. 14) un noteikumus par ar drošības jostām aprīkotiem transportlīdzekļiem (t. i., Noteikumus Nr. 16), atkarībā no tā, kurš datums ir agrāk.
8.2.1.1.

Testa iekārta sastāv no svārsta, kas svārstās taisnā leņķī ap divām horizontālām asīm, kuras viena pret otru atrodas taisnā leņķī un no kurām viena ir perpendikulāra attiecībā pret svārsta “palaišanas” trajektorijas priekšējo plakni. Svārsta galā ir āmurs, kas ir no cietas lodes ar diametru 165 ± 1 mm, kura pārklāta ar 5 mm biezu gumiju, kuras cietība ir 50 pēc Šora A cietības skalas. Iekārta ir nostiprināta, kas ļauj noteikt balsta maksimālo leņķi atbrīvošanas plaknē. Balstu, kas cieši piestiprināts pie svārsta rāmja, izmanto, lai turētu paraugus atbilstoši 8.2.2.6. punktā norādītajām prasībām attiecībā uz triecienu. 1. attēlā ir norādīti testa iekārtas izmēri un īpašas specifikācijas attiecībā uz konstrukciju.
4.3.1.2.

Ūdeņraža analizatora reakcijas laiks līdz 90 % no galīgā nolasījuma ir mazāks par 10 sekundēm. Tā stabilitāte ir labāka par 2 % no pilnas skalas pie nulles un 80 ± 20 % no pilnas skalas 15 minūšu laikā visiem darbības diapazoniem.
3.2.

Pieteikumam pievieno šādus dokumentus trijos eksemplāros ar šādu informāciju. 3.2.1. Transportlīdzekļa tipa vai transportlīdzekļa tipu grupas galvenie identificēšanas dati un parametri: 3.2.1.1. transportlīdzekļa tipa vispārējā izvietojuma rasējumi, tā virsbūve un iekšējais novietojums ar galvenajiem izmēriem. Skaidri norāda pasažieru sēdekļus, kas aprīkoti ar drošības jostām, to atrašanos transportlīdzeklī, kā arī to precīzos izmērus; 3.2.1.2. transportlīdzekļa pašmasa un saistītā asslodze; 3.2.1.3. nepiekrauta transportlīdzekļa smaguma centra tieša atrašanās vieta līdz ar mērījumu ziņojumu. Lai noteiktu smaguma centra atrašanās vietu, izmanto 3. pielikumā aprakstītās mērījumu un aprēķinu metodes; 3.2.1.4. transportlīdzekļa faktiskā kopējā masa un saistītā asslodze; 3.2.1.5. transportlīdzekļa faktiskās kopējā masas smaguma centra precīza atrašanās vieta līdz ar mērījumu ziņojumu. Lai noteiktu smaguma centra atrašanās vietu, izmanto 3. pielikumā aprakstītās mērījumu un aprēķinu metodes. 3.2.2. Visi dati un informācija, kas vajadzīgi transportlīdzekļa tipa grupas vissliktākā gadījuma kritērija izvērtēšanai: 3.2.2.1. atsauces enerģijas (ER) vērtība, ko rada transportlīdzekļa masa (M), gravitācijas konstante (g) un gravitācijas centra augstums (h1), kad, sākoties apgāšanās testam, transportlīdzeklis ir nestabila līdzsvara pozīcijā (sk. 3. attēlu) kur: M = Mk, transportlīdzekļa tipa transportlīdzekļa pašmasa, ja tas nav aprīkots ar pasažieru drošības jostām, vai Mt, transportlīdzekļa faktiskā kopējā masa, kad tas ir aprīkots ar pasažieru drošības jostām, un Mt = Mk + k · Mm, kur k = 0,5 un Mm ir piesprādzējušos pasažieru kopējā masa (sk. 2.16. punktu), h0 = smaguma centra augstums (metros) izvēlētajai transportlīdzekļa masai (M), t = smaguma centra perpendikulārais attālums (metros) no vertikālās garenvirziena centra plaknes, B = perpendikulārais attālums (metros) no vertikālās garenvirziena centra plaknes līdz apgāšanās testa rotācijas asij, g = gravitācijas konstante, h1 = transportlīdzekļa smaguma centra sākotnējais augstums (metros), kad tas ir nestabilā pozīcijā attiecībā pret grāvja zemāko līmeni; 3.2.2.2. transportlīdzekļa tipa vai transportlīdzekļa tipu grupu nesošās virsbūves rasējumi un sīks apraksts atbilstoši 4. pielikumam; 3.2.2.3. drošības telpas atbilstoši 5.2. punktam detalizēts rasējums katram apstiprināmam transportlīdzekļa tipam. 3.2.3. Citi detalizēti dokumenti, parametri, dati atkarībā no izgatavotāja izvēlētās apstiprināšanas testa metodes, kā tas sīki izklāstīts 5., 6., 7., 8. un 9. pielikumā. 3.2.4. Posmaina transportlīdzekļa gadījumā visu šo informāciju sniedz atsevišķi par katru transportlīdzekļa tipa sekciju, izņemot 3.2.1.1. punktā noteikto, kas attiecas uz pabeigtu transportlīdzekli.
3.2.

Tam pievieno turpmāk minētos dokumentus trīs eksemplāros un sniedz šādas sīkas ziņas: 3.2.1. vispārējās transportlīdzekļa konstrukcijas rasējumus atbilstošā mērogā, norādot jostu stiprinājumu, efektīvo jostu stiprinājumu (attiecīgos gadījumos), ISOFIX stiprinājumu sistēmu un ISOFIX augšējā stiprinājuma saišu stiprinājumu, ja tādi ir, atrašanās vietas, kā arī detalizētus jostu stiprinājumu rasējumus, ISOFIX stiprinājumu sistēmu rasējumus, ja tādas ir, ISOFIX augšējo stiprinājumu saišu stiprinājumu rasējumus, ja tādi ir, kā arī punktus, kuros tie ir piestiprināti; 3.2.2. to izmantoto materiālu specifikāciju, kas var ietekmēt jostu stiprinājumu, ISOFIX stiprinājumu sistēmu un ISOFIX augšējā stiprinājuma saišu stiprinājumu, ja tādi ir, stiprību; 3.2.3. jostu stiprinājumu, ISOFIX stiprinājumu sistēmu un ISOFIX augšējā stiprinājuma saites stiprinājumu, ja tāds ir, tehnisko aprakstu; 3.2.4. jostu stiprinājumu gadījumā, par ISOFIX stiprinājumu sistēmām un ISOFIX augšējā stiprinājuma saišu stiprinājumiem, ja tādi ir, kas pievienoti sēdekļa konstrukcijai: 3.2.4.1. sīki izstrādātu transportlīdzekļu tipa aprakstu, kas attiecas uz sēdekļu, to stiprinājumu un to regulēšanas un bloķēšanas sistēmas konstrukciju; 3.2.4.2. piemērota mēroga un pietiekami sīki izstrādātus sēdekļu, to stiprinājumu un to regulēšanas un bloķēšanas sistēmas rasējumus; 3.2.5. pierādījumi, ka drošības josta vai ierobežotājsistēma, kas izmantota stiprinājumu apstiprinājuma testā, atbilst Noteikumiem Nr. 16, gadījumā, ja transportlīdzekļa izgatavotājs izvēlas veikt dinamikas stiprības testu, kas paredzēts kā alternatīvais tests.
6.2.4.

Tvertni pagriež par 90° pa labi no tās uzstādījuma stāvokļa. Tvertne šādā stāvoklī paliek vismaz piecas minūtes. Pēc tam tvertni pagriež par 90° tālāk tajā pašā virzienā. Tvertni šādā stāvoklī, kad tā ir pilnībā apgriezta, tur vēl vismaz piecas minūtes. Tvertni pagriež atpakaļ tās normālajā stāvoklī. Testēšanas šķidrumu, kas neaiztecēja atpakaļ no vēdināšanas sistēmas uz tvertni, iztukšo un, ja nepieciešams, no jauna piepilda. Tvertni pagriež par 90° pretējā virzienā un atstāj šādā stāvoklī vismaz piecas minūtes. Tvertni pagriež tālāk par 90° tajā pašā virzienā. Tvertni šādā stāvoklī, kad tā ir pilnībā apgriezta, tur vēl vismaz piecas minūtes. Pēc tam tvertni pagriež atpakaļ tās normālajā stāvoklī. Katru secīgo pagriezienu par 90° veic laika intervālā no 1 līdz 3 minūtēm.
5.4.

Visiem riepu izmēriem, kas atbilst saskaņā ar šiem noteikumiem apstiprinātajam riepu tipam, 4.3. punktā norādītajā vietā atbilstoši 4.4. punkta prasībām piestiprina starptautisku apstiprinājuma marķējumu, ko veido: 5.4.1. aplis, kurā ir “E” burts un tās valsts pazīšanas numurs, kura piešķīrusi apstiprinājumu (12); 5.4.2. apstiprinājuma numurs, ko izvieto netālu no 5.4.1. punktā minētā apļa vai nu virs vai zem “E” burta, vai pa labi vai pa kreisi no šā burta; 5.4.3. vajadzības gadījumā sufikss(-i) un norāde uz attiecīgo grozījumu sēriju, kā norādīts paziņojuma veidlapā. Var izmantot vienu no turpmākajā tabulā norādītajiem sufiksiem vai jebkuru šo sufiksu kombināciju. S1 Trokšņa līmenis 1. posmā S2 Trokšņa līmenis 2. posmā W Saķeres ar slapju virsmu līmenis R1 Rites pretestības līmenis 1. posmā R2 Rites pretestības līmenis 2. posmā Ja šie sufiksi ietilpst sākotnējā apstiprinājumā, tos norāda apstiprinājuma numura labajā pusē vai zem apstiprinājuma numura. Ja apstiprinājumu paplašina pēc saskaņā ar Noteikumiem Nr. 30 vai Nr. 54 izdota apstiprinājuma, pirms sufiksa vai sufiksu kombinācijas, ar kuru apzīmē apstiprinājuma paplašināšanu, ieraksta plus (+) zīmi un norāda Noteikumu Nr. 117 grozījumu sērijas numuru. Ja apstiprinājumu paplašina pēc saskaņā ar Noteikumiem Nr. 117 izdotā sākotnējā apstiprinājuma, starp sākotnējā apstiprinājuma sufiksu vai sufiksu kombināciju un pievienoto sufiksu vai sufiksu kombināciju, ar kuru apzīmē apstiprinājuma paplašināšanu, ieraksta plus (+) zīmi; 5.4.4. ja uz riepas sānmalām ir apstiprinājuma numurs ar sufiksu(-iem), nevajag citu riepas marķējumu ar konkrēto tipa apstiprinājuma numuru, kas apzīmē atbilstību noteikumiem, uz kuriem attiecas sufikss, kā minēts 5.3.2. punktā.
6.1.

Atstarojošās ierīces konstruē tā, lai to darbība ir pietiekami laba un tāda arī saglabājas normālos lietošanas apstākļos. Turklāt atstarotājiem nedrīkst būt projektēšanas vai ražošanas kļūmju, kas kaitē to efektīvai darbībai vai to uzturēšanai labā stāvoklī.
6.2.3.2.

ar maiņstrāvu darbināmām SSI strāvu pievada no tāda tipa elektriskā ģeneratora, kādu parasti lieto šā tipa SSI darbināšanai. SSI akustiskās īpašības reģistrē pie elektriskā ģeneratora ātrumiem, kas atbilst 50 %, 75 % un 100 % no maksimālā nepārtrauktas darbība režīma ātruma, kādu šim ģeneratoram norādījis izgatavotājs. Testa laikā ģeneratoram nav pieslēgta cita elektriskā slodze. Izturības testu, kas aprakstīts 6.3. punktā, izdara pie iekārtas izgatavotāja norādītā ātruma, izvēloties to no iepriekš minētā diapazona.
3.1.

Punkti P1 novietoti 200 mm attālumā no gareniskās plaknes tangenciāli visvairāk izvirzītajiem riepu punktiem priekšējā asī, izņemot riepu izliekumus gandrīz pie zemes; punkti P2 ir simetriski transportlīdzekļa vidējai gareniskajai plaknei to savstarpējā attālumā no 700 līdz 1 200 mm. Precīzus novietojumus norāda izgatavotājs.